Som 22-årig rejste Thrige til Philadelphia, USA for at prøve lykken. Her fik han hurtigt arbejde på et instrumentmagerværksted, der lavede forsøgsarbejde for forskere. Thrige havde i sin barndom hørt om den berømte [[Thomas Edison]] (troldmanden i Menlo Park) og ønskede at finde en stilling i hans laboratorium. I juni 1889 lykkedes det Thrige at få en stilling på Edisons [[fonograf]]fabrik, men arbejdet var skuffende for ham. Den 15. oktober måtte fabrikken omlægge sin produktion og afskedige 110 mand. Thrige så en chance og tog den. Han fik efterfølgende arbejde hos Edisons Laboratorium i 2 1/2 år. Edison og Thrige havde et godt forhold og da Thrige måtte sige op efter uoverensstemmelser med Laboratoriets leder, skrev Edison en anbefaling og skaffede Thrige et job hos [[General Electric]].
Personbillede_savnes Erhvervsliv